Amata Kabua

Amata KABUA (n. la 17-an de novembro 1928 en atolo Jaluit - m. la 20-an de decembro 1996 en Havajo) estis politikisto de la Marŝalaj Insuloj . Li funkciis kiel prezidanto de la insularo ekde la 1-a de majo 1979 kaj restis en la ofico dum kvin oficperiodoj ĝis sia morto.

 Kariero 
Devenanta de la reĝa familio de la Marŝalaj Insuloj. Li diplomiĝis ĉe Maunaolu College en Havajo. 

Kabua komencis sian profesian karieron kiel instruisto antaŭ ol iĝi estro de la atolo Majuro. Li fariĝis ĉefa sekretario de la Iroij Konsilio (plej grava ĉefo) kiam li estis proksimume 20-jaraĝa. Li estis elektita al la unua Kongreso de la Marŝalaj Insuloj en 1958, kaj en 1963 estis elektita por reprezenti la Marŝalajn Insulojn en la teritoria leĝdona organo, la Kongreso de Mikronezio. 

Post la proklamo de la respubliko, la parlamento elektis lin kiel la unuan prezidanton. Kabua estis unu el la ŝlosilaj intertraktantoj en la lukto por sendependeco de la Marŝalaj Insuloj de Mikronezio.

Li ankaŭ respondecas pri la kantoteksto kaj muziko de Forever Marshall Islands, la nacia himno de la pacifika ŝtato.

Kabua mortis la 20-an de decembro 1996, post longa malsano.  Li estas entombigita ĉe sia familia bieno sur Long Island. 

Kunio Lemari komence funkciis kiel portempa prezidanto. En januaro 1997, la kuzo de Kabua, Imata Kabua, estis elektita kiel lia posteulo.

 Referencoj 

 Eksteraj ligiloj 

 Yokwe: Unua Prezidanto Memorita en la Tago de la Prezidanto de Marŝalaj Insuloj 

Kategorio:Marŝalaj politikistoj
Kategorio:Prezidantoj